En 73-årig mand er i dag død i en arbejdsulykke på en gård, hvor familien var til stede.

Her til formiddag er en 73-årig mand afgået ved døden under en arbejdsulykke. Manden var i færd med at stakke bigballer med en læssemaskine, da nogle af dem væltede ned over ham. Manden blev klemt ihjel, og det vurderes, at han er død med det samme. Ulykken skete på en gård i Skovsted mellem Østerild og Thisted. Mandens pårørende er til stede. Det oplyser vagtchef ved Midt- og Vestjyllands Politi, Simon Skelkjær. Ulykken skete mens manden var ved at udføre et stykke arbejde. Derfor er Arbejdstilsynet nu på stedet for at undersøge omstændighederne ved ulykken.